# Wikikamus

Wikikamus| Logo Wikikamus Bahasa Melayu |
| KembangTangkapan skrin
Laman Utama Wikikamus Bahasa Inggeris pada 4 Disember 2024 |
| Jenis tapak | Kamus dalam talian |
| Tersedia dalam | Nekabahasa (174 aktif) |
| Pemilik | Yayasan Wikimedia |
| Dicipta oleh | * Jimmy Wales
* Komuniti Wikimedia
 |
| URL | wiktionary.org |
| Komersial | Tidak |
| Pendaftaran | Pilihan |
| Dilancarkan | 12 Disember 2002 (2002-12-12) |
| Status semasa | Aktif |

**Wikikamus** (Jawi: ‏ويکيقاموس‎‎, bahasa Inggeris: **Wiktionary**) ialah sebuah projek nekabahasa berasaskan web untuk mencipta sebuah perkamusan kandungan bebas (termasuk perkataan, frasa, peribahasa, rekonstruksi linguistik, dsb.) dalam sebilangan besar bahasa sejadi dan sebilangan bahasa buatan. Semua masukan tersebut boleh mengandungi definisi, imej untuk penggambaran, sebutan, etimologi, tasrif, contoh penggunaan, petikan, istilah berkaitan, dan penterjemahan istilah ke bahasa-bahasa lain, dalam tampilan lain. Ia disunting secara penyuntingan bersama oleh para sukarelawan melalui sebuah wiki. Namanya ialah lakuran perkataan *wiki* dan *kamus*. Ia tersedia dalam 198 bahasa dan dalam bahasa Inggeris Mudah. Sepertimana projek kembarnya Wikipedia, Wikikamus digerakkan oleh Yayasan Wikimedia. Perisian wikinya, MediaWiki, membenarkan hampir semua mempunyai capaian kepada laman web tersebut untuk mencipta dan menyunting masukan.

Disebabkan Wikikamus tidak terhad dengan pertimbangan ruang cetak, kebanyakan edisi bahasa Wikikamus menyediakan definisi dan penterjemahan istilah daripada banyak bahasa, dan sebahagian edisi menawarkan maklumat tambahan yang biasanya ditemui tesaurus.

Data Wikikamus kerap digunakan dalam pelbagai tugasan pemprosesan bahasa tabii.

## Edisi berbilang bahasa

Setakat Jun 2026, tapak Wikikamus wujud dalam 198 bahasa dengan 174 daripada edisi bahasa tersebut adalah aktif dan 24 daripada edisi bahasa tersebut telahpun ditutup. Tapak aktif mempunya sejumlah 48,787,579 laman rencana, dan laman yang telah ditutup pula mempunyai sebanyak 339 laman rencana. Sebanyak 7,904,816 pengguna telah berdaftar dengan 10,408 dalam kalangan pengguna tersebut aktif dalam masa terdekat.

Sepuluh projek Wikikamus edisi bahasa yang tertinggi dari segi jumlah rencana ruang utama adalah seperti berikut:

| № | Bhs. | Wiki | Kdgn. | Jmlh. | Suntingan | Penyelia | Pengguna | Aktif | Fail |
| --- | --- | --- | --- | --- | --- | --- | --- | --- | --- |
| 1 | Inggeris | en | 8,859,973 | 10,880,572 | 91,168,257 | 76 | 4,455,144 | 4,990 | 19 |
| 2 | Perancis | fr | 6,937,546 | 7,813,960 | 39,551,545 | 32 | 409,564 | 897 | 6 |
| 3 | Malagasy | mg | 5,945,473 | 6,070,182 | 37,328,381 | 2 | 16,257 | 27 | 3 |
| 4 | Cina | zh | 2,339,820 | 3,185,175 | 9,802,225 | 9 | 133,165 | 134 | 1 |
| 5 | Thai | th | 2,181,195 | 2,319,208 | 5,724,354 | 4 | 19,024 | 41 | 0 |
| 6 | Greek | el | 1,581,760 | 1,644,259 | 7,349,106 | 11 | 71,276 | 158 | 23 |
| 7 | Rusia | ru | 1,501,771 | 3,071,146 | 14,176,661 | 14 | 343,404 | 351 | 199 |
| 8 | Turki | tr | 1,350,922 | 1,471,896 | 5,666,450 | 5 | 67,805 | 76 | 1 |
| 9 | Jerman | de | 1,247,038 | 1,440,170 | 10,687,035 | 12 | 257,607 | 377 | 93 |
| 10 | Belanda | nl | 1,041,257 | 1,328,984 | 5,537,999 | 6 | 67,196 | 105 | 7 |

Untuk senarai penuh dengan jumlah data tertentu sila lihat Statistik Wikimedia:

## Lihat juga

* Lingua Libre

## Catatan

## Rujukan

### Nukilan

### Sumber

## Pautan luar

* Tapak sesawang rasmi
* Wikipedia:Senarai Wikikamus
* Senarai semua edisi Wikikamus
* Perangkaan nekabahasa Wikikamus
* Laman Wikimedia pada Wikikamus (termasuk senarai semua Wikikamus yang ada)
* Laman mengenai Wikikamus di Meta.